Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine FBiH“, br. 12/03,34/03 i 65/13) i člana 3. Odluke o uslovima, kriterijima i postupku imenovanja u Regulirane organe („Službeni glasnik općine Srebrenik“, br.3/2019) Gradsko vijeće Grada Srebrenik **o b j a v lj u j e**:

**JAVNI OGLAS**

**za izbor i imenovanje predsjednika i članova upravnih odbora**

**Javnih ustanova čiji je osnivač Grad Srebrenik**

**I – JAVNE USTANOVE**

**I -1 -** Javni oglas za izbor i imenovanje na upražnjene pozicije u Upravnom odboru

Javne ustanove Centar za socijalni rad Srebrenik, a čiji je osnivač Grad Srebrenik

Upravni odbor Javne ustanove Centar za socijalni rad Srebrenik broji 5 (pet) članova, od kojih su tri člana predstavnici osnivača –Grad Srebrenik, a dva člana iz reda stručnih uposlenika Javne ustanove Centar za socijalni rad Srebrenik.

**I – 2** –Javni oglas za izbor i imenovanje na upražnjene pozicije u Upravnom odboru

Javne ustanove za odgoj i obrazovanje djece predškolskog uzrasta Srebrenik.

Upravni odbor Javne ustanove za odgoj i obrazovanje djece predškolskog uzrasta Srebrenik broji 3 (tri) člana od kojih se jedan član bira ispred osnivača, jedan član iz reda stručnih uposlenika ustanove i jedan član ispred vijeća roditelja.

**I – 3** – Javni oglas za izbor i imenovanje na upražnjene pozicije u Upravnom odboru

Javne ustanove Centar za kulturu i informisanje Srebrenik.

Upravni odbor Javne ustanove Centar za kulturu i informisanje Srebrenik broji 5 (pet) članova, od kojih su tri člana predstavnici osnivača-Grad Srebrenik, a dva člana iz reda stručnih uposlenika Javne ustanove Centar za kulturu i informisanje Srebrenik.

**I – 4**- Javni ogas za izbor i imenovanje na upražnjene pozicije u Upravnom odboru

Javne ustanove Centar za edukaciju i obrazovanje odraslih Srebrenik.

Upravni odbor Javne ustanove Centar za edukaciju i obrazovanje odraslih Srebrenik broji 3 (tri) člana, od kojih se dva člana imenuju ispred osnivača –Grad Srebrenik, a jedan član iz reda stručnih uposlenika ustanove.

**II – OPIS POZICIJE**

Upravni odbor je organ upravljanja, čije su nadležnosti sledeće:

* + donosi pravila ustanove
  + imenuje i razrešava direktora ustanove
  + utvrđuje planove rada i razvoja
  + utvrđuje godišnji program rada
  + donosi finansijski plan i usvaja godišnji obračun
  + donosi opšti akt o unutrašnjoj organizaciji i sistematizaciji radnih mjesta i druge opšte akte u skladu sa zakonom i Pravilima ustanove
  + odlučuje o svim pitanjima obavljanja djelatnosti radi kojih je Ustanova osnovana, ako zakonom nije određeno da o određenim pitanjima odlučuje drugi organ Ustanove
  + usmjerava, kontroliše i ocjenjuje rad direktora
  + rješava sva pitanja odnosa sa osnivačem
  + odlučuje o korištenju sredstava preko iznosa utvrđenog pravilima Ustanove
  + odgovara osnivaču za rezultate rada Ustanove
  + odlučuje o prigovoru radnika na rješenja kojim je drugi organ određen pravilima Ustanove odlučio o pravu, obavezi i odgovornosti radnika iz radnog odnosa
  + podnosi osnivaču najmanje jedanput godišnje Izvještaj o radu i poslovanju Ustanove
  + vrši i druge poslove u skladu sa zakonom i pravilima ustanove

**III- NAZIV POZICIJE, MANDAT I NAKNADA**

Predsjednik Upravnog odbora saziva sjednice odbora, rukovodi sjednicama odbora, stara se o pripremi materijala za sjednice odbora, o izvršavanju akata odbora i obaveza odbora prema osnivaču, te druge poslove utvrđene zakonskim propisom i pravilima ustanove.

Član Upravnog odbora prisustvuje sjednicama Upravnog odbora, učestvuje u radu i donošenju odluka Upravnog odbora, te obavlja i druge poslove utvrđene zakonom, pravilima i drugim aktima ustanove.

Predsjednik i članovi Upravnog odbora javnih ustanova čiji je osnivač Grad Srebrenik imenuju se na period od četiri godine, uz mogućnost ponovnog imenovanja u skladu sa važećim propisima.

Članovi i predsjednik Upravnih odbora imaju pravo na mjesečnu novčanu naknadu propisanu odlukom Gradskog vijeća.

**IV- USLOVI ZA IMENOVANJE**

Kandidati za upražnjene pozicije članova i predsjednika Upravnih odbora treba da ispunjavaju sljedeće opće uslove:

* 1. OPĆI USLOVI:

1. da su državljani Bosne i Hercegovine
2. da su stariji od 18 godina,
3. da nisu otpuštani iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine prije dana objavljivanja upražnjene pozicije.
4. da se na njih ne odnosi član IX.1. Ustava Bosne i Hercegovine
5. da nisu na funkciji u političkoj stranci u smislu član 5.Zakona o ministarskim, vladinim i drugim imenovanjima Federacije Bosne i Hercegovine.(„Službene novine Federacije BiH“, broj: 12/03,34/03 i 65/13)
6. da nisu članovi organa zakonodavne, izvršne i sudske vlasti ili savjetnici u smislu Zakona o sukobu interesa u organima vlasti Federacije BiH („Službene novine Federacije BiH“, broj: 70/08).
7. da nemaju privatni i/ili finansijski interes u instituciji u kojoj se kandiduju,
   1. POSEBNI USLOVI
8. da imaju završeno VSS VII stepen visokog obrazovanja prvog, drugog ili trećeg ciklusa Bolonjskog sistema studiranja (sa najmanje 180 ECTS bodova)
9. da imaju najmanje tri (3) godine iskustva u struci nakon sticanja visoke stručne spreme
10. da nisu članovi upravnog ili nadzornog odbora , odnosno odbora za reviziju nekog drugog privrednog društva ili institucije

Za kandidate predstavnike stručnih radnika za upražnjenu poziciju u reguliranim organima mogu se prijaviti i uposlenici sa najmanje završenom srednjom stručnom spremom IV stepen ukoliko u reguliranom organu nema zaposlenih radnika koji ispunjavaju uslove u pogledu školske spreme propisanih u tački jedan (1) posebnih uslova.

**V – KRITERIJI ZA BODOVANJE**

Kandidati prijavljeni na oglas, koji uđu u uži izbor vrednovat će se po sljedećim kriterijima:

1. stepen obrazovanja
2. struka
3. radno iskustvo
4. znanje pokazano na intervjuu i
5. učešće u oružanim snagama BiH u ratu 1992-1995. godine

**VI- POTREBNA DOKUMENTA**

Pismene prijave sa kraćom biografijom kandidata treba da sadrži podatke o adresi kandidata, kontakt telefon, naznaka u prijavi pozicije za koju se prijavljuje, te sljedeću dokumentaciju u originalu ili ovjerenoj fotokopiji, a kako slijedi:

* + uvjerenje o državljanstvu (ne starije od 6 mjeseci) ili ovjerenu kopiju CIPS-ove lične karte
  + izvod iz matične knjige rođenih
  + dokaz o stručnoj spremi
  + dokaz o radnom iskustvu u struci
  + uvjerenje od nadležnog organa za poslove odbrane ukoliko su kandidati bili pripadnici OSBiH u ratu 1992-1995. godina
  + ovjerenu izjavu pred nadležnim organom:
    1. da nisu otpuštani iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine prije dana objavljivanja upražnjene pozicije;

b) da se na njih ne odnosi član IX.1. Ustava Bosne i Hercegovine;

c) da nisu u sukobu interesa u smislu člana 2. Zakona o ministarskim,

vladinim i drugim imenovanjima Federacije BiH („Službene novine

Federacije BiH“, broj:12/03,34/03 i 65/13);

d) da nisu članovi upravnog, izvršnog ili drugog organa u političkoj stranci;

e) da nisu izabrani zvaničnici, nosioci izvršnih funkcija ili njihovi savjetnici i

f) da nisu članovi u upravnom ili nadzornom odboru ni u jednom reguliranom

organu

Kandidati zaposleni u organima državne službe (državni službenici) koji uđu u uži izbor i budu pozvani na intervju, dužni su priložiti rješenje kojim im je data pisana saglasnost od strane rukovodioca organa državne službe za obavljanje dopunske djelatnosti.

Kandidati koji žele aplicirati za člana upravnog odbora u više navedenih ustanova,obavezni su za svaki podnijeti posebnu pismenu prijavu( u zatvorenoj koverti) uz naznaku uz koju prijavu se nalazi tražena dokumentacija, a dokumente kojima dokazuje ispunjavanje traženih uvjeta mogu priložit samo uz jednu prijavu.

Javni oglas će biti objavljen u Službenim novinama Federacije BiH ,Dnevnim novinama „Oslobođenje“ i web stranici Grada Srebrenik, a bit će otvoren 14 dana od dana objavljivanja, računajući od dana posljednje objave.

Prijave sa potrebnom dokumentacijom mogu se dostaviti lično putem pisarnice Grada Srebrenik ili preporučenom pošiljkom u zatvorenim kovertama na adresu: Grad Srebrenik, Služba za boračko invalidsku zaštitu i društvene djelatnosti, ul. Varoških polja bb, 75350 Srebrenik (sa naznakom za javni oglas za Upravni odbor –ustanove za koju se prijavljuje - ne otvarati).

Sve prijave (za pozicije I-1, I-3 i I-4) koje pristignu u propisanom roku pregledat će Komisija za izbor u regulirane organe imenovana od starne Gradskog vijeća, koja će obaviti intervju sa kandidatima, sastaviti listu uspješnih kandidata koji ispunjavaju uslove i kriterije za imenovanje, te dostaviti izvještaj o provedenoj oglasnoj proceduri Komisiji za izbor i imenovanja.

Prijave za poziciju I-2 članovi upravnog odbora JU za odgoj i obrazovanje djece predškolskog uzrasta Srebrenik pregledat će komisija imenovana u skladu sa članom 63.stav (3) Zakona o predškolskom odgoju i obrazovanju („Službene novine TK-a“, broj: 12/09, 8/11, 10/13 i 8/18), koja će obaviti intervju sa kandidatima, sastaviti listu uspješnih kandidata koji ispunjavaju uslove i kriterije za imenovanje te dostaviti izvještaj o provedenoj proceduri Komisiji za izbor i imenovanje na daljnje postupanje

Konačno imenovanje svih izabranih članova Upravnih odbora vrši Gradsko vijeće na prijedlog Komisije za izbor i imenovanja.

Zainteresovano lice koje smatra i posjeduje dokaze da principi utvrđeniZakonom o ministarskim,vladinim i drugim imenovanjima Federacije BiH („Službene novine Federacije BiH“, broj:12/03, 34/03 i 65/13), kao i Odluke o uslovima, kriterijima i postupku imenovanja u Regulirane organe („Službeni glasnik općine Srebrenik“, br.3/2019) o provođenju oglasne procedure i konačnog imenovanja nisu ispoštovani, može podnijeti prigovor u roku od 15 dana od dana konačnog imenovanja kandidata.

Prigovor se podnosi Gradskomvijeću kao odgovornom javnom službeniku, a kopija prigovora se dostavlja Ombudsmenu za ljudska prava Bosne i Hercegovine .

Neblagovremeni i nepotpune prijave neće se razmatrati.

BOSNA I HERCEGOVINA ZAMJENIK PREDSJEDAVAJUĆEG

FEDERACIJA BOSNE I HERCEGOVINE GRADSKOG VIJEĆA:

TUZLANSKI KANTON

GRAD SREBRENIK Edis Kavgić

-Gradsko vijeće-

Broj:01- 566/19

Datum, 06.11.2019. godine